הצדדים נתנו הסכמתם למינוי מומחה מטעם בית המשפט בתחום הקונסטרוקציה .
אני ממנה את מר מרדכי בס , כמומחה מטעם בית משפט בתחום הקונסטרוקציה (להלן: " המומחה").
המומחה יקבל מב"כ הצדדים את כל כתבי הטענות על נספחיהם, לרבות חוות דעת מומחה מטעם בית המשפט בתחום האגרונומיה, ויבקר במקום בתיאום עם ב"כ הצדדים .
התובעים טענו בכתב התביעה כי שורשיו של עץ חרוב הנמצא בחצר של הנתבעים גרמו לנזק לריצוף בחצר ביתם; האגרונום נסים פינס כשמונה כמומחה מטעם בית המשפט מצא כי שורשי עץ החרוב פגעו במספר אריחים בחצר ביתם של התובעים והמליץ לכרות את העץ . עוד ציין כי הנזק העיקרי בחצר התובעים הוא שקיעת חיפוי הקרמיקה לכל אורך החומה המפרידה בין החצרות, ולטעמו לא ניתן ליחס את שקיעת הקרקע לפעילות שורשים כלשהיא. עם זאת הטעים שאינו בקיא בעניינים הנוגעים לקונסטרוקציה.
בנסיבות העניין, המומחה מתבקש להתייחס לסיבות הנוגעות למצבו של הריצוף בחצר התובעים, בשים לב לממצאי האגרונום, ובמיוחד לגבי הריצוף הנמצא בסמוך לגדר ההפרדה בין החצרות, ויפרט לגבי הפתרונות ועלותם, ככל שהבדיקה מתייחסת לעניינים שבגדר מומחיותו.
המומחה יאפשר לצדדים, לב"כ ואף למומחים מטעמם להיות נוכחים במקום בעת ביקורו.
התובעים יישאו בשלב זה ו כמימון ביניים בשכרו של המומחה, בסך 5,000 ₪ בצירוף מע"מ, ולצורך כך יפקיד ו בקופת בית המשפט את הסך הנ"ל, בתוך 15 יום מהיום.
המומחה לא יחל בעבודתו, אלא לאחר שיקבל את כתב המינוי ממזכירות בית המשפט, שיומצא לו רק לאחר שתבוצע ההפקדה הנ"ל.
ב"כ התובעים יוודא כי המומחה קיבל החלטתי זו, ויעקוב אחר מילוי ההחלטה, במועדים הנקובים בה, ובמקרה הצורך, יגיש בקשה מתאימה.
ניתנה היום, כ"ד תשרי תשע"ט, 03 אוקטובר 2018, בהעדר הצדדים.